ROZHODNUTIE POLITICKÉHO A BEZPEČNOSTNÉHO VÝBORU EUMM GEORGIA/1/2009
z 31. júla 2009
o predĺžení mandátu vedúceho pozorovateľskej misie Európskej únie v Gruzínsku, EUMM Georgia
(2009/619/SZBP)
POLITICKÝ A BEZPEČNOSTNÝ VÝBOR,
so zreteľom na Zmluvu o Európskej únii, a najmä na jej článok 25, tretí pododsek,
so zreteľom na jednotnú akciu Rady 2008/736/SZBP z 15. septembra 2008 o pozorovateľskej misii Európskej únie v Gruzínsku (EUMM Georgia) (1), a najmä na jej článok 10 ods. 1,
keďže:
(1)
Podľa článku 10 ods. 1 jednotnej akcie 2008/736/SZBP je Politický a bezpečnostný výbor (PBV) v súlade s článkom 25 zmluvy poverený prijímať príslušné rozhodnutia na účely vykonávania politickej kontroly a strategického riadenia EUMM Georgia, a najmä rozhodnutie o vymenovaní vedúceho misie.
(2)
PBV 16. septembra 2008 na návrh generálneho tajomníka/vysokého predstaviteľa vymenoval rozhodnutím EUMM/1/2008 (2) pána Hansjörga HABERA za vedúceho misie EUMM Georgia do 15. septembra 2009.
(3)
Generálny tajomník/vysoký predstaviteľ navrhol 16. júla 2009 PBV, aby predĺžil funkčné obdobie pána Hansjörga HABERA o ďalší rok, t.j. do 15. septembra 2010,
ROZHODOL TAKTO:
Článok 1
Mandát pána Hansjörga HABERA ako vedúceho pozorovateľskej misie Európskej únie v Gruzínsku (EUMM Georgia) sa týmto predlžuje do 15. septembra 2010.
Článok 2
Toto rozhodnutie nadobúda účinnosť dňom jeho prijatia.
Uplatňuje sa do 15. septembra 2010.
V Bruseli 31. júla 2009